Dôvodová  správa

Všeobecná časť

Predkladaným návrhom nariadenia vlády, ktorým sa mení a dopĺňa nariadenie vlády Slovenskej republiky č. 320/2003 Z. z. o monitorovaní určitých látok a ich rezíduí v živých zvieratách a produktoch živočíšneho pôvodu sa  vydáva podľa § 2  ods.1 písm. k)  zákona  č. 19/2002 Z. z., ktorým sa ustanovujú  podmienky vydávania  aproximačných  nariadení vlády Slovenskej republiky v znení zákona č.207/2002 Z. z a vykonáva sa ním § 3 ods. 2 zákona č.488/2002 Z. z. o veterinárnej starostlivosti a o zmene niektorých zákonov.

Nariadenim vlády Slovenskej republiky č. 320/2003 Z. z. o monitorovaní určitých látok a ich rezíduí v živých zvieratách a produktoch živočíšneho pôvodu bola do právneho poriadku Slovenskej republiky  transponovaná  Smernica Rady 96/23 z 29. apríla 1996, ktorá sa týka postupov na monitorovanie rezíduí u živých zvierat a v produktoch živočíšneho pôvodu, ktorou sa zrušujú smernice 85/358 /EEC a 86/469/EEC a rozhodnutia 89/187/EEC a 91/664/EEC. 

Nevyhnutnosť prijatia nariadenia je podmienená potrebou ochrany zdravia ľudí a zabezpečenia zdravotnej neškodnosti potravín živočíšneho pôvodu. Ďalším závažným dôvodom predloženia tohto návrhu nariadenia je úplne zosúladiť slovenskú legislatívu s  pravidlami  a štandardmi veterinárnej legislatívy EÚ.   Nutnosť vypracovania novej právnej úpravy vo veterinárnej  oblasti  vyplýva z požiadaviek  Európskej únie , ktoré vyplývajú aj zo zmien legislatívy Európskeho spoločenstva prijatých po schválení nariadenia vlády SR č. 281/2003 Z .z..

Povinnosť zmeniť a doplniť predmetné nariadenie vyplýva aj z pripomienok expertov Európskej komisie – Generálneho riaditeľstva SANCO.

Návrh nariadenia nemá dopad na štátny rozpočet , na rozpočty obcí alevo vyšších územných celkov, životné prostredie a zamestnanosť.  Ministerstvo financií Slovenskej republiky  vzalo toto tvrdenie na vedomie listom č. 168/2004-410 zo dňa  16.4. 2004

Predložená právna úprava  je v súlade s Ústavou Slovenskej republiky č. 460/1992 Z. z. v znení ústavného zákona č. 90/2001 Z. z.  a zákonom č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov. 

Vzhľadom na charakter predloženého nariadenia nie je potrebné prerokovať ho v Rade hospodárskeja asociálnej dohody Slovenskej republiky.

Materiál bol predmetom rokovania v Legislatívnej rade vlády Slovenskej republiky dňa 29.júna 2004, pripomienky a odporúčania sú v novom znení zapracované.

Na  rokovanie  vlády  Slovenskej republiky sa predkladá bez rozporov.

Doložka zlUčiteĽnosti
právneho predpisu
 s právom Európskych spoločenstiev a s právom Európskej únie

1.   Navrhovate právneho predpisu: vláda Slovenskej republiky

2. Názov návrhu právneho predpisu: Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 320/2003 Z. z.   o monitorovaní určitých látok a ich rezíduí v živých zvieratách a v produktoch živočíšneho pôvodu v znení nariadenia vlády Slovenskej republiky č. 483/2003 Z. z. 
 
3.   Záväzky Slovenskej republiky vo vzťahu k Európskym spoločenstvám a Európskej únii:

 Návrh nariadenia svojou problematikou patrí medzi prioritné oblasti aproximácie práva uvedené v čl. 70 Európskej dohody o pridružení (ochrana zdravia a života ľudí, zvierat a rastlín) a medzi priority odporúčané v Bielej knihe (5. Poľnohospodárstvo – II. Legislatíva pre oblasti veterinárstva, zdravotného stavu rastlín a výživy zvierat - Kontrolné opatrenia).
Problematika návrhu nariadenia je prioritou podľa Partnerstva pre vstup, je prioritou podľa Screeningu 2001 ako aj prioritou podľa NPAA. 
Slovenská republika akceptuje acquis v kapitole ”Poľnohospodárstvo”  a je pripravená na jeho implementáciu k referenčnému dátumu pristúpenia k EÚ 1. mája 2004 .

4. a) Problematika návrhu právneho predpisu je v práve Európskych spoločenstiev a Európskej únie upravená  v : 

a)	 - Smernici Rady č. 96/23/ES z 29. apríla 1996 o opatreniach na monitorovanie určitých látok a ich rezíduí v živých zvieratách a v živočíšnych produktoch a ktorou sa rušia Smernice 85/358/EHS a 86/469/EHS a Rozhodnutia  89/187/EHS a 91/664/EHS
- Rozhodnutí Komisie č. 97/747/ES z 27.októbra 1997, ktorým sa upravuje rozsah a frekvencie odberu vzoriek podľa smernice 96/23/ES na monitorovanie určitých látok a ich rezíduí v určitých  živočíšnych produktoch
- Rozhodnutí Komisie č. 98/179/ES, ktorým sa ustanovujú podrobné pravidlá  úradného odberu vzoriek  na monitorovanie určitých látok a ich rezíduí v živých zvieratách a produktoch živočíšneho pôvodu
- Rozhodnutí Komisie č. 2002/657/ES, ktoré sa týka  vykonávania analytických metód a interpretácie výsledkov
b)	Preklady smerníc a rozhodnutí existujú a nachádzajú  sa   v Centrálnej  prekladateľskej jednotke Úradu vlády SR.

5. Stupeň zlučiteľnosti návrhu právneho predpisu  s právom Európskych spoločenstiev a právom Európskej únie: úplná

6.  Gestor ( spolupracujúce rezorty): 
     Ministerstvo pôdohospodárstva Slovenskej republiky je predkladateľom a zároveň aj     
      gestorom.

7. Účasť expertov pri príprave návrhu  a ich stanovisko k zlučiteľnosti návrhu s právom s právom Európskych spoločenstiev a s právom Európskej únie:  bez účasti expertov

Osobitná časť 

K bodu 1
Upravuje sa v zmysle pripomienok Európskej komisie.

K bodu 2
Vypúšťa sa ustanovenie na základe pripomienok Európskej komisie vzhľadom na to, že nie je v súlade s transponovanou smernicou.

K bodu 3
Dopĺňa sa ustanovenie v zmysle pripomienok Európskej komisie.

K bodu 4
Dopĺňa sa ustanovenie v zmysle pripomienok Európskej komisie.

K bodu 5
Dopĺňa sa ustanovenie v zmysle pripomienok Európskej komisie.

K bodu 6
Dopĺňa sa ustanovenie v zmysle pripomienok Európskej komisie.

K bodu 7
Dopĺňa sa ustanovenie v zmysle pripomienok Európskej komisie.

K bodu 8
Dopĺňajú sa prílohy č. 9 a  10. Do prílohy č.9 sa dopĺňa vzor knihy veterinárnych úkonov, ktorú  musí viesť veterinárny lekár u chovateľa. A do prílohy č.10sa dopĺňa  vzor registra, ktorý musí viesť chovateľ.